התסמינים של הפרעות חרדה הם תסמינים משולבים ברמה ההתנהגותית, פסיכולוגית ופיזית. מהבחינה ההתנהגותית ניתן לזהות הימנעות מדברים מסוימים שעלולים להגביר את תחושת החרדה ו/או הסכנה והתנהגות מפוחדת. מבחינה פסיכולוגית, אדם עם הפרעת חרדה חושש מאד מהדבר ממנו הוא חרד, סובל מחוסר בטחון בכל הקשור לנושא זה, מחשבות שליליות מוגברות, ודאגנות יתר. ברמה הפיזית, אדם חרד יסבול מדפיקות לב מוגברות, תחושות אי נוחות פיזית בבטן ובאיברים נוספים, ולעומת זאת תחושות של עוררות מוגברת.